תל-אביב 18 יולי 1971

מזכירות קיבוץ חולדה/ועדת התרבות

ח.נ.

 זה פעמיים ברציפות גרמתי לכם לבזבז שני ערבי שישי עקב אי הופעתי להרצאה. הראשונה בגלל תקלת קשר במשרדי והשנייה כולה באשמתי האישית, אשר אין לה כל הסבר שיתקבל על דעתו של בן תרבות.

 נותר לי רק לרשום לחובתי "בזיון נוראי" ובלתי נסלח של שכחה טוטלית. אם וכאשר תחליטו להתיר לי למחוק בזיון מעיק זה אראה בזאת אפשרות לכפר עליו, ולו במקצת.

 ברגשי בושה

 בנימין פלד

נ.ב. אל תעשו הקבלות בין מקרה בזיוני זה וחיל האוויר. גיליון ההתנהגות שלי – נקי.

 ( **תת-אלוף בני פלד**, לימים אלוף, היה מפקד חיל האוויר במלחמת יום כיפור )

**סוף דבר**

מתוך עלון "בקבוצה": " הערב, ליל שבת, 6.8.1971, בשעה 9 בחדר האוכל, ירצה (לאחר חיסול אי-ההבנה בינינו) תת-אלוף בני פלד על מלחמת ששת הימים"

בעלון מיום 20.8.1971 נמסר: " בליל שבת לפני שבועיים 6.8 , הרצה תת-אלוף בני פלד על ענייני השעה של צה"ל – הרצאה מעניינת".

